**EMS TEENETEMEDALID 2016:**

* **Urmas Arike**

Nõmme Heakorra Seltsi pikaajaline aktiivne liige, täitnud mitmel korral ka seltsi esimehe kohustusi. Arhitektina on ta uurinud ja väärtustanud Nõmme arhitektuuripärandit. Ta on korraldanud temaatilisi näitusi (Nõmme piirdeaiad, Nõmme arhitektid) Nõmme muuseumis ja olnud viimastel aastatel ka seltsi kalendri koostaja.

Lisaks on U. Arike aktiivselt tegev Eesti Paeliidus ning on arhitektina osalenud Kuressaare linnuse piirdevallide renoveerimisel

Esitaja: Leho Lõhmus, Nõmme Heakorra Seltsi esimees

* **Vello Kaskor**

Hiiumaa Muinsuskaitse Seltsi liige Vello Kaskor on kodusaare ajaloo uurija. Aastate jooksul on ta kild-killu haaval kogunud mahuka andmebaasi. Tema sulest on ilmunud ülevaatlik "Hiiumaa ringteed", koguteoses "Hiiumaa" on ta viie artikli autoriks. Ühena vähestest seltsi liikmetest omab ta arhiivitöö kogemust ja oskust vanadest käsikirjadest olulist teavet leida.
Esitaja: Mart Mõniste, Hiiumaa Muinsuskaitse Seltsi juhatuse liige

* **Roman Matkiewicz**

Lisaks muuseumi näituste ja  publikatsioonide kujundamisele on ta pildis ja sõnas teinud palju merekultuuri pärandi jäädvustamiseks.

Esitaja: Priit Herodes

* **Arne Kaasik
Eesti Looduskaitse Seltsi kohaliku osakonna esimehena osales määravalt Juminda miinilahingu esimese mälestuskivi kavandamisel, paigaldamisel 1972. aastal ning ümbruse heakorrastamisel ja järgneval hooldamisel.**

**Esitaja Priit Herodes**

* **Andrus Roosma**Lavassaare raudteemuuseumi asutaja, aktiivne vabatahtlik, detsembris tähistas 60. Sünnipäeva.

Esitaja: Mehis Helme

* **Karli Lambot**

Juminda vallavanem, sealse mälestusmärgi rajamise, hooldamise ja renoveerimise võtmeisik.

Esitaja Priit Herodes

**TAMMELEHTEDEGA EMS MEDAL:**

Raamatu „Eesti Vabaduse Risti kavalerid“ autorid Jaak Pihlak, Mati Strauss, Ain Krillo

**TÄNUKIRJAD:
Urmas Karileet**

EELK Käsmu koguduse õpetajat Urmas Karileeti panuse eest selle rannaküla vaimuelu hoidmisel ja edendamisel.
Esitaja: Priit Herodes

**Vladimir Zaitsev
mereveterani ja kollektsionäär, kes on kogunud ainulaadse ja ülirikkaliku kogu maailma meresõidu ajalugu puudutavatest esemetest ja kirjandusest.**

Esitaja Priit Herodes